Materiál na rokovanie pre Mestské zastupiteľstvo v Žiline

SPRÁVA  O  PLNENÍ ÚLOH   SÚVISIACICH  SO  ZAVEDENÍM  EURA 
V  PODMIENKACH  MESTA  ŽILINA

Materiál obsahuje :
1. Návrh na uznesenie
2. Dôvodová správa
   3. Správa o plnení úloh  súvisiacich so zavedením eura v podmienkach mesta Žilina

Predkladá :
Ing. Viliam Mikuláš
Prednosta Mestského úradu v Žiline

Vypracovala :
Ing. Alžbeta Popluhárová
Vedúca riadiacej skupiny pre zavedenie eura

V Žiline dňa  27.11.2008

UZNESENIE MESTSKÉHO ZASTUPITEĽSTVA V ŽILINE

Uznesenie č. ____/2008

Mestské zastupiteľstvo v Žiline 

I. 	  schvaľuje
1.  Správa o plnení úloh  súvisiacich so zavedením eura v podmienkach mesta Žilina

Dôvodová správa

V zmysle Uznesenia č. 37/2008 z 11. mimoriadneho zasadnutia Mestského zastupiteľstva v Žiline, ktoré sa konalo dňa 10.3.2008, predkladáme Mestskému zastupiteľstvu v Žiline správu o plnení úloh súvisiacich so zavedením eura v podmienkach mesta Žilina. 

Správa
o plnení úloh  súvisiacich so zavedením eura v podmienkach mesta Žilina.

Mestskému zastupiteľstvu  v Žiline predkladáme správu o plnení úloh, ktoré súvisia so zavedením eura v podmienkach mesta Žilina.

Práce prebiehajú v súlade s prijatým Plánom mesta Žilina na zavedenie eura.

•	Dňa 30.10.2008 sa v priestoroch Mestského úradu v Žiline uskutočnilo špecializované odborné školenie: „Overovanie pravosti platidiel euro (bankoviek a mincí)“. Zúčastnili sa ho  zamestnankyne  mesta, DPMŽ, Mestského divadla, Mestskej krytej plavárne, a TIK-u, ktoré pracujú s peňažnou hotovosťou.
•	Zamestnanci mesta sa postupne zúčastňujú na školeniach príslušných modulov ISS    (Informačný systém samosprávy) v súvislosti s prechodom na euro.
•	Mesto uzatvorilo s DEXIOU bankou zmluvu o predzásobení eurom.
•	V rámci informačnej kampane sa dňa 24.11.2008 uskutočnila prezentácia o eure pre tretí sektor. Prezentácia sa konala v priestoroch nadácie Krajina Harmónie na Predmestskej ul. Auditórium tvorili stredoškoláci, postihnutí a ich rodičia. Prezentácia bola zameraná najmä na praktické informácie o eure.
•	Na rokovanie MZ predkladáme všeobecne záväzné nariadenia, ktoré ustanovujú sadzby miestnych daní, ktoré môže mesto v zmysle zákona č. 582/2004 Z. z. o miestnych daniach a miestnom poplatku   za komunálne odpady a drobné stavebné odpady ukladať v mene euro. A to:
VZN o dani z nehnuteľností
VZN o dani za psa
VZN o dani za predajné automaty a  nevýherné hracie prístroje 
V týchto VZN sa  okrem konverzie meny z Sk na € (peňažné hodnoty sú prepočítané konverzným kurzom 1 €=30,1260 Sk) upravuje aj vnútorný obsah VZN. 
Vo VZN č. 6/2004 o dani za ubytovanie, vo VZN č. 15/2007 o dani za vjazd a zotrvanie motorového vozidla v historickej časti mesta a vo VZN č. 3/2008 o dani za užívanie verejného priestranstva a o správnom poplatku za zvláštne užívanie pozemných komunikácií nedochádza k zmene vnútorného obsahu. Týchto VZN sa dotkne len zmena meny konverzným kurzom. Dotknuté články vo VZN č. 6/2004 o dani za ubytovanie, VZN č. 15/2007 o dani za vjazd a zotrvanie motorového vozidla v historickej časti mesta a VZN č. 3/2008 o dani za užívanie verejného priestranstva a o správnom poplatku za zvláštne užívanie pozemných komunikácií tvoria prílohu tejto správy. 

•	Na porade prednostu Mestského úradu v Žiline dňa 11.11.2008 bolo prijaté rozhodnutie, že peňažné sumy vo VZN účinných od 1.1.2009 budú zobrazené len v eurách. Toto rozhodnutie je  v súlade s § 18 ods. 6 a 7  zákona č. 659/2007 Z. z. o zavedení meny euro v Slovenskej republike (ďalej len „generálny zákon“), kde je ustanovené, že peňažné sumy  vo všeobecne záväzných právnych predpisoch, v prípade miest a obcí sa jedná o VZN, nepodliehajú povinnému duálnemu zobrazovaniu. Duálne zobrazené budú peňažné sumy v dôvodovej správe k návrhu na VZN, čo umožní  lepšiu orientáciu v predkladaných návrhoch.   

•	Na rokovanie MZ predkladáme Návrh rozpočtu mesta Žilina na roky 2009 až 2011 duálne zobrazený, napriek tomu, že generálny zákon túto povinnosť samosprávam neukladá. Dôvodom je lepšia orientácia v predkladanom návrhu rozpočtu.

Príloha k Správe o plnení úloh súvisiacich so zavedením eura v podmienkach mesta Žilina

Mesto Žilina od 01.01.2009 bude v súvislosti s prechodom na euro uplatňovať sadzby dane v jednotlivých všeobecne záväzných nariadeniach nasledovne:

–	Vo všeobecne záväznom nariadení mesta Žilina č. 6/2004 o dani za ubytovanie v znení všeobecne záväzného nariadenia č. 3/2005 sa mení a dopĺňa takto:

1. V článku IV. sa slová „20,- Sk“ nahrádzajú slovami „0,66 eura“.

–  Vo všeobecne záväznom nariadení mesta Žilina č. 15/2007 o dani za vjazd a zotrvanie motorového vozidla v historickej časti mesta sa mení a dopĺňa takto:

1. V článku IV. ods. 1 sa slová „50,- Sk“ nahrádzajú slovami „1,6596 eura“ a slová „80,- Sk“ sa nahrádzajú slovami „2,6555 eura“.
2. V článku IV. ods. 2 písm. a) sa slová „2000,- Sk/rok“ nahrádzajú slovami „66,3878 eura/rok“.
3. V článku IV. ods. 2 písm. b) sa slová „15 000,- Sk/rok“ nahrádzajú slovami „497,9087 eura/rok“.
4. V článku IV. ods. 2 písm. c) sa slová „1000,- Sk/rok“ nahrádzajú slovami „33,1939 eura/rok“.
5. V článku IV. ods. 2 písm. d) sa slová „2000,- Sk/rok“ nahrádzajú slovami „66,3878 eura/rok“ a slová „1000,- Sk/rok“ nahrádzajú slovami „33,1939 eura/rok“.
6. V článku IV. ods. 2 písm. e) sa slová „1000,- Sk/rok“ nahrádzajú slovami „33,1939 eura/rok“.
7. V článku IV. ods. 2 písm. f) sa slová „1000,- Sk/rok“ nahrádzajú slovami „33,1939 eura/rok“.
8. V článku IV. ods. 2 písm. g) sa slová „100,- Sk“ nahrádzajú slovami „3,3193 eura“.

–  Vo všeobecne záväznom nariadení mesta Žilina č.3/2008 o dani za užívanie verejného priestranstva a o správnom poplatku za zvláštne užívanie pozemných komunikácií sa mení a dopĺňa takto:

1. V článku IV. ods. 1 sa slová „10,- Sk“ nahrádzajú slovami „0,3319 eura“.
2. V článku IV. ods. 2 sa slová „20,- Sk“ nahrádzajú slovami „0,6638 eura“.
3. V článku IV. ods. 3 sa slová „10,- Sk“ nahrádzajú slovami „0,3319 eura“.
4. V článku IV. ods. 4 sa slová „5,- Sk“ nahrádzajú slovami „0,1659 eura“.
5. V článku IV. ods. 5 sa slová „10,- Sk“ nahrádzajú slovami „0,3319 eura“.
6. V článku IV. ods. 6 sa slová „15,- Sk“ nahrádzajú slovami „0,4979 eura“, slová „10,- Sk“ sa nahrádzajú slovami „0,3319 eura“ a slová „5,- Sk“ sa nahrádzajú slovami „0,1659 eura“.
7. V článku IV. ods. 7 sa slová „500,- Sk“ nahrádzajú slovami „16,59 eura“, slová „200,- Sk“ sa nahrádzajú slovami „6,63 eura“, slová „1500,- Sk“ sa nahrádzajú slovami „49,79 eura“ a slová „500,- Sk“ sa nahrádzajú slovami „16,59 eura“.